Pálfiho palác (Hviezdoslavovo námestie)

Pálfiho palác je mestský palác a národná kultúrna pamiatka Slovenskej republiky vedená pod identifikačným číslom 101-37/1, ktorá sa nachádza na Hviezdoslavovom námestí 18 v Bratislave v mestskej časti Staré Mesto.

Charakteristika
Palác bol postavený v rokoch 1884-1885 v novobarokovom slohu a slúžil grófovi Jánovi Pálfimu, ktorý bol jedným z najbohatších mužov v Uhorsku, milovníkom umenia a vášnivým zberateľom výtvarných diel a umeleckých predmetov. Svoje bratislavské prepychové sídlo si nechal vybudovať v zadnej časti Pálfiho paláca obráteného do Panskej ulice (identifikačné číslo NKP 101-37/2). Autorom projektu bol významný bratislavský rodák Viktor Rumpelmayer.

Dnes v tomto mestskom paláci sídli Vysoká škola výtvarných umení.

Paláce v Bratislave